CELEX: 32003R1701
Language: el
Date: 2003-09-24 00:00:00
Title: Κανονισμός (ΕΚ) αριθ. 1701/2003 της Επιτροπής, της 24ης Σεπτεμβρίου 2003, για την προσαρμογή του άρθρου 6 του κανονισμού (ΕΚ) αριθ. 1592/2002 του Ευρωπαϊκού Kοινοβουλίου και του Συμβουλίου για κοινούς κανόνες στον τομέα της πολιτικής αεροπορίας και για την ίδρυση ευρωπαϊκού οργανισμού αﾃφάλειας της αεροπορίας (Κείμενο που παρουσιάζει ενδιαφέρον για τον ΕΟΧ)

Avis juridique important

|

32003R1701

Κανονισμός (ΕΚ) αριθ. 1701/2003 της Επιτροπής, της 24ης Σεπτεμβρίου 2003, για την προσαρμογή του άρθρου 6 του κανονισμού (ΕΚ) αριθ. 1592/2002 του Ευρωπαϊκού Kοινοβουλίου και του Συμβουλίου για κοινούς κανόνες στον τομέα της πολιτικής αεροπορίας και για την ίδρυση ευρωπαϊκού οργανισμού αﾃφάλειας της αεροπορίας (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 243 της 27/09/2003 σ. 0005 - 0005

Κανονισμός (ΕΚ) αριθ. 1701/2003 της Επιτροπήςτης 24ης Σεπτεμβρίου 2003για την προσαρμογή του άρθρου 6 του κανονισμού (ΕΚ) αριθ. 1592/2002 του Ευρωπαϊκού Kοινοβουλίου και του Συμβουλίου για κοινούς κανόνες στον τομέα της πολιτικής αεροπορίας και για την ίδρυση ευρωπαϊκού οργανισμού ασφάλειας της αεροπορίας(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου, της 15ης Ιουλίου 2002, για κοινούς κανόνες στον τομέα της πολιτικής αεροπορίας και για την ίδρυση ευρωπαϊκού οργανισμού ασφάλειας της αεροπορίας(1), και ιδίως το άρθρο 6 παράγραφος 2,Εκτιμώντας τα ακόλουθα:(1) Το άρθρο 6 παράγραφος 1 του κανονισμού (ΕΚ) αριθ. 1592/2002 ορίζει ότι τα προϊόντα, τα εξαρτήματα και ο εξοπλισμός πρέπει να συμμορφώνονται προς τις απαιτήσεις περιβαλλοντικής προστασίας του παραρτήματος 16 της σύμβασης για τη διεθνή πολιτική αεροπορία (στο εξής "σύμβαση του Σικάγου"), που εκδόθηκε τον Νοέμβριο του 1999, πλην των προσαρτημάτων του.(2) Η σύμβαση του Σικάγου και τα παραρτήματά της έχουν τροποποιηθεί μετά την έγκριση του κανονισμού (ΕΚ) αριθ. 1592/2002, γεγονός που απαιτεί την προσαρμογή του άρθρου 6 παράγραφος 1, σύμφωνα με τη διαδικασία που καθορίζεται στο άρθρο 54 παράγραφος 3 του ίδιου κανονισμού.(3) Τα μέτρα που προβλέπονται για τον παρόντα κανονισμό είναι σύμφωνα με τη γνώμη της επιτροπής του ευρωπαϊκού οργανισμού ασφάλειας της αεροπορίας που ιδρύεται από το άρθρο 54 του κανονισμού (ΕΚ) αριθ. 1592/2002,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 6 του κανονισμού (ΕΚ) αριθ. 1592/2002, η παράγραφος 1 αντικαθίσταται από το ακόλουθο κείμενο:"1. Τα προϊόντα, τα εξαρτήματα και ο εξοπλισμός πρέπει να συμμορφώνονται προς τις απαιτήσεις περιβαλλοντικής προστασίας του παραρτήματος 16 της σύμβασης του Σικάγου, που εκδόθηκε τον Μάρτιο του 2002 για τον τόμο Ι και τον Νοέμβριο του 1999 για τον τόμο ΙΙ, πλην των προσαρτημάτων του παραρτήματος 16."Άρθρο 2Ο παρών κανονισμός αρχίζει να ισχύει στις 28 Σεπτεμβρίου 2003.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 24 Σεπτεμβρίου 2003.Για την ΕπιτροπήLoyola De PalacioΑντιπρόεδρος(1) ΕΕ L 240 της 7.9.2002, σ. 1.